Diari Oficial de la Generalitat Valenciana


Sumari del DOGV 7817, del 29-06-2016 (2016/4424)

Notificació de la sentència dictada en el procediment de divorci contenciós número 894/2015.
--------------------------------------------------------------------------------------------

### Dades del document

Número de DOGV
:   7817

Data del DOGV
:   29-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4424


Organisme emissor
:   Jutjat de Primera Instància i Instrucció Número 3 de Llíria

Tipus de document
:   Edicte

Notificació de la sentència dictada en el procediment de divorci contenciós número 894/2015. [2016/4424]  
Procediment: divorci contenciós 000894/2015.  
De: Silvia Gázquez Sánchez.  
Procuradora: Mariola Tarazona Botella.  
Contra: José Luis Tamarit Blay.  
En aquest procediment de divorci número 894/2015, seguit a instàncies de Silvia Gázquez Sánchez contra José Luis Tamarit Blay, s'ha dictat la sentència que, literalment, diu així:  
  
«Dispositiva  
Estime parcialment la demanda formulada per la procuradora Mariola Tarazona Botella, en representació de Silvia Gázquez Sánchez, contra José Luis Tamarit Blay, i declare dissolt, per causa de divorci, el matrimoni contret pels expressats, amb tots els efectes legals inherents a aquesta declaració, amb l'adopció de les següents mesures en relació als fills que tenen en comú:  
1. L'atribució de la guarda i custòdia dels fills menors d'edat, L. i S. a la mare dels menors, sent-ne conjunt l'exercici de la pàtria potestat.  
  
2. Establiment d'un règim de visites a favor del progenitor patern que consisteix a:  
- Caps de setmana alterns, des del divendres a les 18.00 hores, que el pare acudirà a replegar els seus fills al domicili matern, fins al diumenge a les 20.00 hores, que seran reintegrats, als quals cal unir els festius o ponts que corresponguen.  
- Una visita intersetmanal amb pernocta el dimarts de cada setmana, en què replegarà els menors a l'eixida del col·legi i els tornarà al matí següent al centre escolar.  
Les vacances de Nadal i Setmana Santa es distribuiran a mitges, les quals començaran la vesprada en què acabe el col·legi i acabaran el dia que comence el col·legi, ambdós inclosos. En cas de desacord pel que fa a l'elecció dels períodes, la mare triarà els anys parells i el pare els senars.  
Les vacances de falles es distribuiran per anys alterns, de manera que un any les passaran amb la seua mare i l'any següent amb el seu pare; l'any posterior a la sentència de divorci li correspondrà a la mare.  
Les vacances d'estiu comprendran des de la finalització de l'activitat escolar fins al dia d'inici de les classes. Els mesos de juliol i agost es dividiran per períodes alterns de quinze dies no consecutius i els dies de juny i setembre es dividiran en dos períodes: des de l'última classe del mes de juny fins a l'1 de juliol a les 10.00 hores, i des de l'1 de setembre a les 10.00 hores fins al dia en què s'inicie el curs escolar. Aquets períodes correspondran de forma alterna al pare o la mare, de manera que el primer correspondrà a un progenitor diferent del qui li corresponga la primera quinzena de juliol i el segon període li correspondrà a un progenitor diferent del qui li corresponga l'última quinzena d'agost. Durant el gaudi de les vacances quedaran en suspens les visites de cap de setmana i la visita intersetmanal.  
3. Establiment d'una pensió d'aliments a favor dels fills menors d'edat i a càrrec del progenitor patern per l'import de 130 euros mensuals para cada un dels fills; aquesta quantitat haurà d'abonar-se entre els dies 1 a 5 de cada mes al compte bancari número ES66 4429 6285 8156 0699 8433, de Bankia, i serà actualitzable anualment de conformitat amb les variacions que experimente l'índex de preus al consum.  
  
4. Ambdós progenitors hauran de contribuir a mitges al pagament dels despeses extraordinàries d'ambdós menors.  
Tot això sense que siga procedent fer una expressa imposició de les costes processals d'aquest procediment a cap de les persones litigants.  
Aquesta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, s'ha d'anotar al llibre corresponent i de què cal deixar un testimoniatge en les actuacions originals, i que es notificarà a les parts per a fer-los saber que, en contra, podran interposar en aquest jutjat un recurs d'apel·lació, dins dels 20 dies següents a la notificació, i del qual coneixerà l'Audiència Provincial de València, que pronuncie, mane i firme.»  
I atés que el demandat, José Luis Tamarit Blay, es troba en parador desconegut, expedisc aquest edicte a fi que li valga de notificació de forma deguda.  
  
Llíria, 13 de juny de 2016.- La lletrada de l'Administració de Justícia: Amparo Prieto Trenco.